**ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА ПЛОВДИВСКИ ОБЩИНСКИ СЪВЕТ**

**Проект**

**Вносител: Политически представителна група на общинските съветници - ГЕРБ**

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-таil адрес: pno@abv.bg*

 **МОТИВИ**

 Със Закон за изменение и допълнение на Закона за местното самоуправление и местната администрация /ЗМСМА/ обн., ДВ, бр.1 от 2014 год., бяха направени изменения и допълнения:

 §1.Чл. 26, ал.1 от ЗМСМА, изречение трето думите „бъде по-голям от размера на „ се заменят с „надвишава 90 на сто от”.

 §2.Чл.34 от ЗМСМА, „(2) Общият размер на възнаграждението на общински съветник за един месец не може да бъде повече от 70 на сто от:

 1. брутната работна заплата на председателя на общинския съвет за съответния месец- в общини с население над 100 000 души;

 С оглед необходимостта от съответствие на Правилника за организацията и дейността на Общински съвет – Пловдив с нормативната уредба, следва да бъдат изменени тези негови разпоредби, които касаят възнагражденията на общинските съветници, и по-точно предвиждане на възможност за възнаграждение по чл. 34, ал. 8 от ЗМСМА.

**Финансови средства:** Необходимите средства ще бъдат включени в проектобюджета на община Пловдив за 2014г.

**Очаквани резултати:** Привеждане на Правилника в съответствие с изменената законова нормативна уредба.

**Анализ за съответствие с правото на Европейския съюз:** Предлаганият Правилник за изменение и допълнение на Правилника за организацията и дейността на Пловдивски общински съвет е в съответствие с нормативните актове от по-висока степен, както и с тези на европейското законодателство.

Проектът на Правилник за изменение и допълнение на Правилника за организацията и дейността на Пловдивски общински съвет е публикуван на официалната страница на Община Пловдив на 08.01.2014г.

 **Правни основания** чл. 21, ал. 3 от ЗМСМА, във връзка с чл. 26, ал. 1 и чл. 34, ал. 2 и ал. 8 от ЗМСМА, §2, т.2 от Допълнителни разпоредби от Правилника за организацията и дейността на Пловдивски общински съвет, при спазване на изискванията на чл. 75-79 от АПК и чл. 11, ал. 3 и чл. 26 от ЗНА.

**Фактически основания:** необходимост от привеждане на Правилника за организацията и дейността на Пловдивски общински съвет в съответствие с изменената законова нормативна уредба.

**ПРОЕКТ ЗА РЕШЕНИЕ:**

 I. Приема Правилник за изменение на Правилника за организацията и дейността на Пловдивски общински съвет, както следва:

 §1. В чл. 14, ал. 4, т.1 думите „чл. 34, ал. 2 от ЗМСМА” се заменят с „чл. 26, ал. 1 от ЗМСМА”.

 §2. Чл. 20, ал. 1 придобива следната редакция: „Размерът на възнаграждението на общинския съветник за участието му в заседанията на общинския съвет и на неговите постоянни комисии за един месец е 70 на сто от брутната работна заплата на председателя на общинския съвет за съответния месец. Това възнаграждение не включва възнаграждението, което общинския съветник има право да получава за участието си в специализирани органи към Пловдивски общински съвет, чието създаване е предвидено в закон или подзаконов нормативен акт. ”

 §3. Чл. 20, ал. 5 придобива следното съдържание: „Раз­хо­ди­те на об­щин­ския съ­вет­ник във връз­ка с ра­бо­та­та му в Об­щин­с­кия съ­вет се по­е­мат из­ця­ло от бю­д­же­та на Об­щи­на Плов­див съг­лас­но чл. 34, ал. 4 от ЗМСМА. Су­ма­та, в раз­мер до 100 лева, се пре­дос­та­вя на об­щин­с­кия съ­вет­ник еже­ме­сеч­но до 15-о чис­ло на ме­се­ца, след­ващ то­зи, за кой­то се от­на­ся раз­хо­дът, след пред­с­та­вя­не на раз­ход­но-оп­рав­да­тел­ни до­ку­мен­ти до 5-о чис­ло на ме­се­ца.”